Domstolens dom (Femte Afdeling) af 29. juni 2023 – Association interprofessionnelle des fruits et légumes frais (Interfel) mod Ministre de l’Agriculture et de la Souveraineté alimentaire (anmodning om præjudiciel afgørelse fra Conseil d'État – Frankrig)
(Forenede sager C-501/22 – C-504/22 1, Interfel m.fl.)
(Præjudiciel forelæggelse – landbrug og fiskeri – fælles markedsordning – forordning (EU) nr. 1308/2013 – artikel 164, stk. 1 og 4 – handelsnormer – udvidelse af en brancheaftale – aftale, der fastsætter regler, som er strengere end EU-reglerne)
Processprog: fransk
Den forelæggende ret
Conseil d'État
Parter i hovedsagen
Sagsøger: Association interprofessionnelle des fruits et légumes frais (Interfel)
Sagsøgt: Ministre de l’Agriculture et de la Souveraineté alimentaire
Konklusion
1)    Artikel 164 i Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007
skal fortolkes således, at
fastsættelse ved aftale, vedtagelse eller samordnet praksis vedtaget inden for rammerne af en anerkendt producentorganisation, en anerkendt sammenslutning af producentorganisationer eller en anerkendt brancheorganisation af høst- eller afsætningsdatoer for et landbrugsprodukt henhører under anvendelsen af denne artikel.
2)    Artikel 164, stk. 1 og 4, i forordning nr. 1308/2013
skal fortolkes således, at
en medlemsstat efter anmodning fra en anerkendt producentorganisation, en anerkendt sammenslutning af producentorganisationer eller en anerkendt brancheorganisation, der udøver sin virksomhed i et eller flere bestemte områder i denne medlemsstat og anses for at være repræsentativ for produktionen, afsætningen eller forarbejdningen af et givet produkt, kan gøre visse aftaler, vedtagelser eller former for samordnet praksis, som der er opnået enighed om i den pågældende producentorganisation, sammenslutning af producentorganisationer eller brancheorganisation, bindende for andre aktører, der udøver virksomhed i disse bestemte områder, og som ikke er medlem af den pågældende producentorganisation, sammenslutning af producentorganisationer eller brancheorganisation, når de regler, der er fastsat i de pågældende aftaler, vedtagelser eller former for samordnet praksis, og som vedrører et eller flere af de i denne artikels stk. 4, litra a) og c)-n), nævnte mål, er strengere end dem, der er fastsat i EU-reglerne eller i de normer, der er vedtaget af De Forenede Nationers Økonomiske Kommission for Europa (UNECE).
____________
1 EUT C 424 af 7.11.2022.